আমরা সবাই জানি সালমান শাহের চলচ্চিত্রে পদার্পণ হয়েছিলো সোহানুর রহমান সোহান পরিচালিত ‘কেয়ামত থেকে কেয়ামত’ দিয়ে। কিন্তু সালমান শাহের অভিনয় যাত্রা শুরু হয় তারও আগে, আশির দশকের দিকে। হানিফ সংকেতের উপস্থাপনায় কথার কথা নামক একটি ম্যাগাজিন অনুষ্ঠানে গানের মডেল হন তিনি। একজন সম্ভাবনাময় তরুণ কীভাবে তাঁর পরিবারের নানারকমের ঝামেলার কারণে মাদকাসক্ত হয়ে মারা যায়, এই ছিল গানটির মুল বিষয়বস্তু। গানটির প্রধান চরিত্রে অভিনয়ের মাধ্যমেই সালমান শাহ মিডিয়াতে প্রথম আলোচিত হন।